Source: http://www.dabaschet.com/
Timestamp: 2019-07-17 16:42:13+00:00

Document:
dabaschet.com
By blu at March 02, 2019 No comments:
România a trecut de Macedonia la Ploiești, însă încheie pe locul doi Grupa B din cadrul fazei a doua a pre-calificărilor pentru EuroBasket 2021 și ratează astfel accederea directă în calificări.
Echipa antrenată de Tudor Costescu și Nenad Markovic avea nevoie de o victorie la minim 14 puncte, însă, în ciuda unei lupte admirabile, "vulturii" nu au reușit acest lucru, impunându-se la 12 puncte, scor 65-53 (15-16, 19-13, 12-10, 19-14). "Tricolorii" mai au de disputat un meci în Kosovo, însă chiar și în cazul unui victorii, Macedonia are asigurată deja prima poziție în grupă datorită coșaverajului pozitiv în meciurile directe, fosta republică iugoslavă la Skopje cu 90-76.
Astfel, după deplasarea la Pristina, România va continua în faza a treia a pre-calificărilor, în Grupa F, alături de Slovacia și Cipru. Toate meciurile grupă se vor disputa în luna august.
România: Cățe 12, Torok 12, Dragoste 11, Tohătan 10, Olah 5, Nicolescu 5, Olah 5, Watson 5, Vîrna 2, Orbeanu 2.
By blu at February 22, 2019 No comments:
Labels: Echipa națională, EuroBasket 2021
S-a stabilit tabloul sferturilor de finală ale Cupei României. Celor patru formații calificate automat în această fază, campioana CSM Oradea, vicecampioana CSM Steaua, medaliana cu bronz din campionat și deținătoarea Cupei U-Banca Transilvania și ocupanta poziției a patra la finele ediției trecute a Ligii Naționale BC CSU Sibiu, li s-au alăturat SCM Craiova, BCM Pitești, BC SCM Timișoara și Dinamo Știința.
Turul al patrulea al competiției se va juca în dublă manșă, pe 13 și 20 martie. Final Four-ul Cupei României va avea loc în perioada 17-18 aprilie.
Perechi sferturi
BC CSU Sibiu - SCM Craiova
U-Banca Transilvania - BCM Pitești
BC SCM Timișoara - Dinamo Știința
CSM Oradea - Steaua București
By blu at February 13, 2019 No comments:
Labels: Cupa României
BC SCM Timișoara a suferit primul eșec în TOP 6. Echipa de pe Bega a cedat la limită în fieful celor de la BCM Pitești, scor 86-85 (29-27, 21-18, 23-17, 13-23).
În debutul sfertului al patrulea, argeșenii conduceau cu 75-62, însă oaspeții au revenit spectaculos în joc cu un parțial de 3-18 prin care au trecut în avantaj la 78-80 în minutul 36. Trupa lui Florin Nini s-a trezit din letargie, iar finalul întâlnirii a fost unul extrem de disputat. Gazdele au avut până la urmă ultimul cuvânt, bifând astfel a doua victorie în TOP 6.
În urma acestui rezultat, cele două formații au aceeaşi linie de clasament, cu câte 8 victorii și 10 înfrângeri, însă au făcut rocada în ierarhia Grupei Roșii, bănățenii coborând pe poziția a șasea.
BCM Pitești: Siriscevic 18, Bishop 16, Jeremic 16, Carson 15, Gheorghe 6, Orbeanu 4, Sturanovic 4, Korniienko 3, Paliciuc 2, Ciotlăuș 2.
BC SCM Timișoara: Vukosavljevic 31, Pesakovic 14, Randolph 11, Brown 10, Popa Calotă 9, Stojadinovic 6, Baciu 4.
By blu at February 11, 2019 No comments:
Labels: BC SCM Timișoara, BCM Pitești
Dinamo Știința a înregistrat cea de-a patra victorie consecutivă în Grupa Galbenă, echipa din capitală trecând duminică pe teren propriu de CSM Mediaș cu scorul de 95-70 (25-22, 12-12, 29-14, 29-22).
Alb-roșii profită astfel de eșecul suferit de Steaua cu CSO Voluntari și urcă pe primul loc în clasament.
Dinamo Știința: Deloach 19, Baker 16, Kemp 14, Kumpys 12, Barro 10, Calenic 10, Bădiu 4, Diaconescu 4, Grasu 3, Lee 3.
CSM Mediaș: Storey 22, Nicoară 18, Simovic 13, Sajin 12, Andrei 3, Cioacătă 2.
Labels: CSM Mediaș, Dinamo Știința
U-Banca Transilvania a trecut pe teren propriu de campioana CSM Oradea, scor 73-71 (17-18, 19-11, 20-24, 17-18). Trupa lui Cristian Achim a suferit al treilea eșec consecutiv în TOP 6.
După un debut de partidă în care cele două formații au alternat la conducere, gazdele s-au instalat la conducere, fără a se desprinde însă decisiv, la pauza mare tabela indicând 36-29. La reluare, clujenii și-au continuat ascensiunea și jocul s-a rupt, echipa antrenată de Mihai Silvășan distanțându-se la 54-41 până la mijlocul sfertului al treilea.
Bihorenii s-au trezit din pumni și au făcut un tur de forță, astfel că în minutul 37 Kris Richard a scuturat plasa coșului de la mare distanță pentru 66-67. Finalul întâlnirii a fost unul încins. Cu 30 de secunde rămase din timpul regulamentar s-a înregistrat egalitate la 71-71. Rezultatul final a fost stabilit de Kyndall Dykes, care a pecetluit victoria clujenilor.
U-Banca Transilvania: Dykes 19, Dorsey 17, Washburn 13, Rasic 9, Torok 5, Easley 4, Kalnichenko 4, Mureșan 2.
CSM Oradea: Richard 24, Watson 19, Nicolescu 12, Valeika 4, Zekovic 4, Reljic 3, Pasalic 3, Fometescu 2.
By blu at February 10, 2019 No comments:
Singura echipă neînvinsă în TOP 6, BC SCM Timișoara, evoluează luni pe terenul celor de la BCM Pitești, formație care a înregistrat o singură victorie până acum în Grupa Roșie. Partida din Trivale este programată cu începere de la ora 19:00 și va putea fi urmărită în direct pe Digi Sport 3.
Dorim să ne menținem forma sportivă bună din ultima perioadă, cu toate că s-a adunat ceva oboseală. Mergem la Pitești să luptăm și să încercăm să câștigăm împotriva unei echipe foarte valoroase. Lotul este valid: avem unele mici accidentări, dar rezolvăm partea medical până la ora meciului. Este o partidă importantă. Ne putem consolida locul al cincilea, dacă învingem. Dacă se întâmplă acest lucru ni se pot deschide ușile și pentru un loc superior. - Cristian Bota, antrenor BC SCM Timișoara (bc-tm.ro)
Actualmente, bănățenii se clasează pe poziția a 5-a, în timp ce argeșenii se regăsesc pe locul 6.

References: CSM 
 CSM 

CSM 
 CSM 

CSM 
 CSM 
 CSM 

CSM